Emmi Leisner

Emmi Leisner (født 8. august 1885 i Flensburg i Tyskland, død 12. januar 1958 i Kampen på øya Sylt) var en tysk sangerinne (alt).

 Liv og virke 
 Bakgrunn 
Emmi Leisners mor, født i Husum var en meget dyktig sanger og pianist. Hennes far var av dansk opprinnelse, skipsingeniør og ivrig amatørsanger. 
 Karrière 
Emmi Leisner hadde allerede i en alder av ti år bestemt seg for at hun ville bli sanger.Bach-catatas.com besøkt 4. januar 2014 Etter skolegangen ble hun imidlertid sendt til Danmark for å lære seg husstell. Som sekstenåring måtte hun på kort varsel vikariere under en konsert og fikk meget gode presseomtaler. Foreldrene bestemte seg for å gi henne musikkutdannelse og hun reiste deretter til sangpedagogen Helene Breest i Berlin. 

Etter ferdig utdannelse ble Emmi Leisner ansatt hos organisten Karl Straube som solist i det berømte Thomanerchor. I Leipzig opptrådte hun også ved operaen. Fra Leipzig gikk hun videre til operaen i Frankfurt og fra 1913 til 1921 ansatt ved Operaen på Unter den Linden i Berlin og senere ved Volksoper i Berlin. Hun opptrådte ved Kungliga Teatern i Stockholm 1919 og 1922.Svensk Uppslagsbok skannet, bind 18, side 1099  lest 5. april 2015 

Som operasangerinne gjorde Emmi Leisner minneverdige tolkninger av Amneris (Aida), Dalila (Samson et Dalila), Brangane (Tristan und Isolde), Fricka (Nibelungenringen) og Erda (Nibelungenringen). 

Emmi Leisner gjorde flere opptredener i Norge og deltok blant annet i Oslo ved Cæciliaforeningens Bachfest i 1921.Rudolf J. Libæk (red.): Norges eldste oratoriekor Cæciliforeningen 100 år, 1879-1979 Senere ble Leisner populær som konsertsanger, særlig kjent for sin mørke stemme og intensitet i foredraget.

 Referanser 

 Eksterne lenker 


Kategori:Tyske operasangere
Kategori:Personer fra Flensburg